**Մեթյու Մայքլ**, **Մեթի Մելնեք** (անգլ.՝ **Matthew Michael**, **Matty" Malneck**, դեկտեմբերի 9, 1903(1903-12-09), Նյուարկ, Նյու Ջերսի, ԱՄՆ - փետրվարի 25, 1981(1981-02-25), Լոս Անջելես, Կալիֆոռնիա, ԱՄՆ), 20-րդ դարի ամերիկացի երաժիշտ, ջազային ջութակահար, գործիքավորող, երգերի հեղինակ։

Կենսագրություն
--------------

Փոլ Ուայթմենի նվագախմբի լուսանկարը *Motion Picture* ամսագրի 1930 թվականի հունիսյան համարում
Մելնեքը մանկությունն ու պատանեկությունն անց է կացրել Կոլորադո նահանգի Դենվեր քաղաքում, որտեղ էլ ջութակի մասնավոր դասեր է առել։ Ջութակահարի իր կարիերան սկսել է 16 տարեկանից՝ հանդես գալով տեղի երաժշտախմբերում։ 1926-ից մինչև 1937 թվականն աշխատել է Փոլ Ուայթմենի նվագախմբում, միաժամանակ ձայնագրվել Ֆրենկ Սինյորելլիի, Ֆրենկի Թրումբաուերի, Բիքս Բայդերբեկեի, Էդդի Լանգի, Իրվինգ Միլսի, Ջեք Փեթիսի, Ջեք Թիգարդենի, Միլդրեդ Բեյլիի հետ։ 1932 թվականից առաջին ձայնագրություններն է կատարել իր իսկ անունով, *London Records*-ի համար։ 1938-39 թվականներին *Big Band* է ղեկավարել, որի հետ ձայնագրություններ է արել *Decca Records*-ի ու *Brunswick Records*-ի, ինչպես նաև՝ *East Side of Heaven*, *St. Louis Blues*, *You're in the Army Now* և *Man About Town* երաժշտական կինոնկարների համար։ 1939 թվականին Մելնեքը հայտարարել է, որ իր երաժշտախումբն այդուհետ հանդես է գալու *Matty Malneck and His St. Louis Blues Orchestra* անվանումով։ 1941 թվականին նա իր նվագախմբով նվագակցել է Հելեն Ուորդին *Columbia Records*-ում *Green Eyes*-ը և այլ երգեր ձայնագրելիս։ 1940-ական թվականների սկզբին նրա նվագախմբի հետ ելույթներ է ունեցել նաև երգչուհի Ջուլի Լոնդոնը։

Երկրորդ համաշխարհային պատերազմի տարիներին՝ 1940-ական թվականների կեսերին, Մելնեքի նվագախումբը մեծ ծանրաբեռնվածությամբ աշխատակցել է *The Charlotte Greenwood Show* և *Campana Serenade* ռադիոծրագրերին:

Նրա նվագախմբի մասին 1938 թվականի սեպտեմբերի 19-ին լույս տեսած լրագրային հոդվածում նշված է. «8 գործիք ունեցող երաժշտախմբում կա ընդամենը մեկ փողային նվագարան, ինչը ունիկալ է սվինգի պարագայում։ Նույն կերպ էլ՝ երեք հազար դոլար արժողությամբ տավղի առկայությունն ու թմբկահարը, որը նվագում է ծալծլված ստվարաթղթե հին տուփով»։

1930-ական թվականներից սկսած՝ Մելնեքը լայն ճանաչում էր ձեռք բերել նաև որպես սիրված երգերի հեղինակ, որոնցից հիշատակության են արժանի հատկապես *I'll Never Be the Same*, *Goody, Goody*, *I'm Through with Love* երգերը։ Նրա հեղինակած *If You Were Mine* երգը Բիլլի Հոլիդեյի կատարմամբ 1935 թվականին դարձել է հիթ։ Ժամանակին չափազանց տարածված ու սիրված էին նաև Մելնեքի հեղինակած *Pardon My Southern Accent*, *If I Had A Million Dollars*, *Eeny Meeny Miney Mo*, *Park Avenue Fantasy*, *Stairway To The Stars* երգերը, «*Մեղադրող կողմի վկան*» (1957) և «*Ոմանց դուր է գալիս*» (1959) ֆիլմերի համար գրած երաժշտական կոմպոզիցիաները։

Ծանոթագրություններ
------------------

1. 1 2 3 4  *Deutsche Nationalbibliothek* Record #135027411 // Gemeinsame Normdatei (գերմ.) — 2012—2016.
2. 1 2 3 4  SNAC — 2010.
3. 1 2 3  Feather, Leonard; Gitler, Ira (2007). *The Biographical Encyclopedia of Jazz*. Oxford University Press. էջ 429. ISBN 0-19-507418-1.
4. 1 2  Yanow, Scott (2001). *Classic Jazz*. San Francisco: Backbeat Books. էջ 140. ISBN 0-87930-659-9.
5. ↑  «*Information bei* Classic moviemusicals'**»**. Արխիվացված է օրիգինալից 2021-04-20-ին. Վերցված է 2020-09-23-ին. `{{cite web}}`: Unknown parameter `|dead-url=` ignored (`|url-status=` suggested) (օգնություն)
6. ↑  «'St. Louis Blues' Fair-Plus Musical». *Film Bulletin*. 1939 թ․ փետրվարի 11. էջ 7. Վերցված է 2017 թ․ փետրվարի 9-ին.
7. 1 2  *78discography.com*
8. ↑  «Orchestra's Name Changed In Honor of New Picture». *Santa Ana Register*. California, Santa Ana. 1939 թ․ փետրվարի 18. էջ 8. Վերցված է 2017 թ․ փետրվարի 9-ին – via Newspapers.com.հրապարակում բաց հնարավորություն
9. ↑  vgl. Ken Bloom: *The American Songbook – The Singers, the Songwriters, and the Songs – 100 Years of American Popular Music – The Stories of the Creators and Performers*. New York City, Black Dog & Leventhal, 2005 ISBN 1-57912-448-8
10. 1 2  Dunning, John (1998). *On the Air: The Encyclopedia of Old-Time Radio* (Revised ed.). New York, NY: Oxford University Press. էջեր 133, 150. ISBN 978-0-19-507678-3. Վերցված է 2019 թ․ սեպտեմբերի 13-ին. «Matty Malneck's Orchestra.»
11. ↑  «Harrison in Hollywood». *The Edwardsville Intelligencer*. Illinois, Edwardsville. 1938 թ․ սեպտեմբերի 19. էջ 9. Վերցված է 2017 թ․ փետրվարի 9-ին – via Newspapers.com. հրապարակում բաց հնարավորություն
12. ↑  «nfo – Geburtstage 9. Dezember». Արխիվացված է օրիգինալից 2016 թ․ ապրիլի 16-ին. Վերցված է 2020 թ․ սեպտեմբերի 23-ին.
13. ↑  Vgl. Ken Bloom, S. 242.

Արտաքին հղումներ
----------------

* Scott Yanow, [Մեթի Մելնեք AllMusic կայքում Matty Malneck-Porträt] bei Allmusic

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Allmusic · Discogs · Internet Movie Database · MusicBrainz · Rate Your Music |
|  |
| 

|  Չափորոշչային վերահսկողություն |
| --- |
|  |
| BNE: XX1295480 · BNF: 138970088 · GND: 135027411 · ISNI: 0000000063025775 · LCCN: no90004234 · NKC: xx0085187 · NLP: a0000003800268 · VIAF: 64192542 · WorldCat VIAF: 64192542 |

 |

 |